Dogeza

Το Dogeza (Ιαπωνικά: 土下座) είναι ένα στοιχείο της παραδοσιακής ιαπωνικής εθιμοτυπίας που περιλαμβάνει το γονάτισμα ακριβώς στο έδαφος και την υπόκλιση για να προσκυνήσει κανείς, ενώ ακουμπάει το κεφάλι του στο πάτωμα.Leaman, Oliver Friendship East and West: philosophical perspectives p. 74American Chamber of Commerce in Japan (2006) The Journal of the American Chamber of Commerce in Japan ACCJ p. 54 Χρησιμοποιείται για να δείξει σεβασμό σε ένα άτομο υψηλότερης κοινωνικής θέσης, ως μια βαθιά συγγνώμη ή για να εκφράσει την επιθυμία για μια χάρη από το εν λόγω άτομο.

Ο όρος χρησιμοποιείται στην ιαπωνική πολιτική όπως «dogeza-gaikō» (Ιαπωνικά: 土下座外交) που μεταφράζεται ως «διπλωματία προσκυνήματος» ή «εξωτερική πολιτική προσκυνήματος».Dobson, Hugo (2003) [Japan and United Nations peacekeeping: new pressures, new responses] Routledge, p. 20 Olsen, Edward A. (1985) U.S.-Japan Strategic Reciprocity: A Neo-Internationalist View Hoover Press, vol. 307. p.109Drifte, Reinhard (2003) Japan's security relations with China since 1989: from balancing to bandwagoning? Routledge, p.7  Γενικά, το dogeza μεταφράζεται στα Αγγλικά ως «προσκύνηση» ή «προσκύνημα».

Στην ιαπωνική κοινωνική συνείδηση, η πράξη του να κάθεται κανείς στο έδαφος και να δημιουργεί μια σκηνή dogeza είναι μια ασυνήθιστη ένδειξη σεβασμού που χρησιμοποιείται μόνο όταν κάποιος παρεκκλίνει σημαντικά από την αναμενόμενη συμπεριφορά. Θεωρείται μέρος της εθιμοτυπίας και αποτελεί έκφραση μεταμέλειας για την ενόχληση του άλλου ατόμου. Εκτελώντας dogeza και ζητώντας συγγνώμη από κάποιον, συχνά το άλλο άτομο θα ηρεμήσει τουλάχιστον κάπως.

Στην ιαπωνική κουλτούρα η αξιοπρέπεια είναι ιερή. Το dogeza καταστρέφει συμβολικά την αξιοπρέπεια του ατόμου. Άρα, αν δεν υπάρχει απόλυτη αιτία, είναι κοινωνικά άβολο ή ακόμα και επιθετικό. Γι’ αυτό σήμερα, στη σύγχρονη Ιαπωνία είναι σπάνιο. Συχνά προκαλεί αμηχανία αντί σεβασμό, ενώ μερικοί το βλέπουν ως τοξικό κατάλοιπο του παρελθόντος.How to Bow in Japan: Types, Angles & Etiquette Guide. conjugaizen.com. Ανακτήθηκε στις 05/02/2026.

Τον Φεβρουάριο του 2026, ο Ιάπωνας σούπερ σταρ του βόλει Γιούκι Νισίντα (Yuji Nishida) σε έναν διαγωνισμό σερβίς ακριβείας αστόχησε και η μπάλα κατέληξε στον ώμο μιας επόπτριας. Μόλις το αντιλήφθηκε, ξεκίνησε ένα σπριντ και βούτηξε στο τάραφλεξ, καταλήγοντας μπροστά της σε πλήρη στάση προσκύνησης dogeza.Ιαπωνία: Παίκτης του βόλεϊ χτύπησε κατά λάθος επόπτη, «βούτηξε» και υποκλίθηκε για να ζητήσει συγγνώμη – Τι είναι το Dogeza – ΒΙΝΤΕΟ. enikos.gr. 02 Φεβρουαρίου 2026. Ανακτήθηκε στις 05/02/2026. Σύμφωνα με τον Πέτρο Καλογερά, ο Νισίντα δε ζήτησε απλώς «συγγνώμη», αλλά προσέφερε έναν φόρο τιμής στην ανθρωπιά, θυμίζοντας σε όλο τον πλανήτη ότι ο πραγματικός πρωταθλητισμός ξεκινά από το ήθος.Πέτρος Καλογεράς. Σήμερα έμαθα: Τι είναι η υπόκλιση «Dogeza» των Ιαπώνων και γιατί είναι τόσο σοβαρή;. e-daily.gr. 04 Φεβρουαρίου 2026. Ανακτήθηκε στις 05/02/2026.

Παρόλη τη σοβαρότητα του θέματος, δεν έχουν λείψει και οι σάτιρες του dogeza, όπως το μάνγκα του 2017 του Καζούκι Φουνάτσου (Kazuki Funatsu) Dogeza: I Tried Asking While Kowtowing, το οποίο διασκευάστηκε σε άνιμε τηλεοπτική σειρά το 2020.Dogeza de Tanondemita. imdb.com. Ανακτήθηκε στις 06/02/2026.

 Δείτε επίσης 
 Προσκύνημα

 Παραπομπές 

Κατηγορία:Πολιτική της Ιαπωνίας
Κατηγορία:Κοινωνία της Ιαπωνίας
Κατηγορία:Πολιτισμός της Ιαπωνίας